Horizon Forbidden West

Horizon Forbidden West er et action-rollespill fra 2022. Spillet ble utviklet av Guerrilla Games og utgitt av Sony Interactive Entertainment til Playstation 4 og Playstation 5 den 28. februar 2022.

I Horizon Forbidden West følger vi Aloy videre fra hendelsene som fant sted i forgjengeren Horizon Zero Dawn og utvidelsespakken The Frozen Wilds. Spilleren kan utforske en stor, åpen verden hvor det er mange ulike sideoppdrag og områder.

Selve spillet finner sted i en dystopisk fremtidsversjon av de amerikanske statene California, Nevada og Utah. Spilleren må jakte robotdinosaurer og fiendtlige mennesker i jakten på å finne en kur mot en smittsom sykdom som dreper alle menneskene på planeten.

Noen nye forbedringer i Horizon Forbidden West er forbedret undervannsnavigasjon, mer varierte terreng og økosystemer, og friere klatring.

Mottakelse 
Horizon Zero Dawn fikk god mottakelse, med en samlet vurdering på 88 på Metacritic. Anmeldere peker på en vakker verden, god grafikk og spennende historie som positive sider, men påpeker kinkig dialog, tekniske problemer og mangel på utvikling fra forrige spill som negative sider.

Hos de norske spillanmelderne fikk den terningkast 5 av NRK, 6/10 hos Gamer.no, og 8/10 av Gamereactor Norge.

Referanser

Eksterne lenker 
 
 

Action-rollespill
PlayStation 4-spill
PlayStation 5-spill
Videospill fra 2022